open-index/open-wikipedia-markdown huggingface dataset:
চন্দ্রিল ভট্টাচার্য

**চন্দ্রিল ভট্টাচার্য**  কলকাতার জনপ্রিয় বাঙালি প্রাবন্ধিক, কলাম(নিবন্ধ) লেখক, গীতিকার, কবি, গায়ক এবং পরিচালক। তাঁর গানের লিরিক্সে সামাজিক সমস্যা, রসবোধ অন্য ভঙ্গিমায় প্রকাশ পেয়েছে এবং কথায়, কৌতুক ও আধুনিক সমাজের সুস্থ সমালোচনা রয়েছে। চন্দ্রিল ২০১০ সালে অনিন্দ্য চ্যাটার্জির সাথে অন্তহীন (২০০৯) চলচ্চিত্রের "ফেরারী মন" গানের জন্য সেরা গীতিকার হিসেবে জাতীয় চলচ্চিত্র পুরস্কার লাভ করেন।

## শিক্ষা ও ব্যক্তিগত জীবন
তিনি নরেন্দ্রপুর রামকৃষ্ণ মিশন থেকে তার স্কুল জীবনের শিক্ষা শেষ করেন। তিনি তার সাংস্কৃতিক বিকাশের জন্য তার শিক্ষা প্রতিষ্ঠানকে কৃতিত্ব দেন।

তিনি বিধাননগর কলেজ থেকে অর্থনীতিতে তার স্নাতক ডিগ্রি অর্জন করেন এবং পরবর্তীতে কলকাতা বিশ্ববিদ্যালয় থেকে একই বিষয়ে স্নাতকোত্তর ডিগ্রি অর্জন করেন। ২০০৬ সালে তিনি সঞ্চারী মুখোপাধ্যায়কে বিয়ে করেন।

## সঙ্গীত
চন্দ্রিল ভট্টাচার্য কলকাতার জনপ্রিয় বাংলা ব্যান্ড চন্দ্রবিন্দুর অন্যতম প্রধান গীতিকার এবং মাঝে মাঝে তিনি সেখানে গানও গেয়ে থাকেন। তার বাগ্বৈশিষ্ট্যসম্মত কথায় কৌতুক ও আধুনিক সমাজের সমালোচনা রয়েছে। চন্দ্রিল ২০১০ সালে অনিন্দ্য চ্যাটার্জির সাথে অন্তহীন (২০০৯) চলচ্চিত্রে "ফেরারী মন" গানের জন্য সেরা গীতিকার হিসেবে জাতীয় চলচ্চিত্র পুরস্কার লাভ করেন।

## সাহিত্য
চন্দ্রিল ভট্টাচার্য আনন্দবাজার পত্রিকার রবিবাসরীয়তে "উত্তম মধ্যম" শিরোনামে কলাম লিখেছিলেন, সেই পত্রিকায় মাঝে মধ্যে তিনি “অপ-এড” এর কাজগুলোও করেছিলেন। তার উত্তম মধ্যম শিরোনামের কলামগুলো পরে বই আকারে প্রকাশিত হয়। সাংস্কৃতিক ঘটনা, জাতীয় এবং আন্তর্জাতিক বিষয়াবলী, মানব মনোবিজ্ঞান এবং সামাজিক রীতিনীতিগুলিকে তিনি ব্যঙ্গাত্মক ভাবে তার লেখায় তুলে ধরেছেন।

## প্রকাশিত বইসমূহ
১. ধুর ধুর এ পরবাসে কে থাকবে – কবিতা সংকলন (প্রতিভাস পাবলিকেশন্স)

২. উত্তম মধ্যম – আনন্দবাজার পত্রিকায় প্রকাশিত রবিবাসরীয় অর্ধসাপ্তাহিক কলাম (প্রতিভাস পাবলিকেশন্স)

৩. রস কষ সিঙাড়া বুলবুলি মস্তক –আনন্দবাজার পত্রিকায় প্রকাশিত কলাম সমগ্র (দে’জ পাবলিশিং)

৪. উগো বুগো চৌকো চুগো -কবিতা সংকলন (দে’জ পাবলিশিং)

৫. হাহা হিহি হোহো ও অন্যান্য – রোববার প্রতিদিন থেকে প্রকাশিত সাতটি প্রবন্ধের সংকলন (দে’জ পাবলিশিং)

৬. সন্ধ্যের সঙ্গে ক্যাজুয়াল গুলে - কবিতা সংকলন (দে’জ পাবলিশিং)

৭. সরু চাকলি -কবিতা সংকলন (গুরুচণ্ডালী)

৮. রোয়াবনামা – সপ্তর্ষী প্রকাশন

৯. ঘন চক্কর – আনন্দ বাজার পত্রিকায় প্রকাশিত নির্বাচিত প্রবন্ধ সংকলন (দে’জ পাবলিশিং)

১০. দু ছক্কা পাঁচ - (দে’জ পাবলিশিং)

১১. সামথিং সামথিং -(দে’জ পাবলিশিং)

## চলচ্চিত্র
তিনি ২০০০ সালে সত্যজিৎ রায় ফিল্ম অ্যান্ড টেলিভিশন ইনস্টিটিউট থেকে ওয়াই টু কে (অথবা, ‘সেক্স ক্রোম অসিতেছে’) নামে একটি স্বল্পদৈর্ঘ্য চলচ্চিত্র রচনা ও পরিচালনা করেন। এটির সংগীত পরিচালনা ও গান রচনা করেছিল তার ব্যান্ড চন্দ্রবিন্দু। ২০১৭ সালে তিনি ‘ট্যালেন্ট’ নামে একটি স্বল্পদৈর্ঘ্য চলচ্চিত্র রচনা ও পরিচালনা করেন এবং এটি ইউটিউবে প্রকাশ করেন।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাঙালি পুরুষ কবি
বিষয়শ্রেণী:বাঙালি সঙ্গীতজ্ঞ
বিষয়শ্রেণী:শ্রেষ্ঠ গীতিকার বিভাগে জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:কলকাতার সঙ্গীতজ্ঞ
বিষয়শ্রেণী:ভারতীয় কলাম লেখক
শিব পঞ্চসভা

**পঞ্চ সভা স্থলঙ্গল** বলতে বোঝায় ভগবান শিবের নটরাজ রূপের সেইসমস্ত মন্দিরগুলি, ধর্মীয় বিশ্বাস অনুযায়ী যেখানে তিনি মহাজাগতিক নৃৃত্য সম্পাদন করেছিলেন৷ "পঞ্চ" অর্থ পাঁচ, "সভৈ" বা "সভা" অর্থ বৃহত্তম কক্ষ এবং "স্থলঙ্গল" বলতে কোনো স্থানে অবস্থান করাকে নির্দেশিত করে৷ মন্দিরগুলির প্রতিটিই দক্ষিণ ভারতের তামিলনাড়ু রাজ্যে অবস্থিত৷

## নটরাজ
তামিল নাড়ুর হাতে গোনা কিছু মন্দিরই নটরাজ এবং তার তাণ্ডবনৃত্যের সাথে প্রত্যক্ষভাবে জড়িত৷ এই মন্দিরগুলির প্রতিটিরই নৃত্যভঙ্গি এবং মন্দিরকক্ষ সম্পর্কিত নিজেদের আলাদা আলাদা পৌরাণিক কাহিনী রয়েছে৷ ভগবান শিবের সাতটি তাণ্ডবনৃৃৃত্য একটি নির্দিষ্ট বিষয়বস্তুর সাতটি আলাদা আলাদা ধারা৷ একব্রহ্মের থেকে আত্মিক সৌন্দর্য ও সিদ্ধিলাভের একাধিক উপায় এটি৷ নৃৃত্যের নান্দনিক শিল্পরুচিসম্মত বহিঃপ্রকাশ ঘটে এরই মাধ্যমে৷

পৌরাণিক মত অনুসারে শিবেব তাণ্ডব সমূহের উল্লেখের ওপর ভিত্তি করে এবং অবস্থান নির্দিষ্ট করে প্রাপ্ত পাঁচটি নটরাজ মন্দিরই রয়েছে বর্তমান তামিল নাড়ু রাজ্যের ভৌগোলিক সীমাক্ষেত্রের মধ্যে৷ সাত ধরনের তাণ্ডবের মধ্যে সপ্তম তথা "আনন্দ তাণ্ডব"কেই প্রতীকীভাবে উপস্থাপন করা হয় এবং নৃৃত্যের সমস্ত ক্ষেত্রে ব্যবহার করা হয়৷ সপ্তম তাণ্ডবটি হলো শৈব সিদ্ধান্ত দর্শনের মূল মতবাদগুলির একটি বিমিশ্র রূপ৷ এই নৃত্যরূপটি দেব সৌন্দর্য এবং আশীর্বাণীর সহিত বিশ্বনান্দনিক আনন্দের উৎসরূপে গণ্য৷

### পঞ্চসভা স্থল

## চিত্রাবলী

Image:Tiruvalangadu4.jpg| তিরুবলঙ্গাড়ু শ্রীবড়ারণ্যেশ্বর মন্দির
Image:Chidambaram Temple.jpg|চিদম্বরম নটরাজ মন্দির
Image:Madurai, India.jpg| মাদুরাই মীনাক্ষী সুন্দরেশ্বর মন্দির
Image:Nellaiappar2.jpg|তিরুনেলভেলি নেল্লাইয়প্প মন্দির
Image:courtalleswaran Temple.jpg|কুট্রালনাথ মন্দির


## তথ্যসূত্র

বিষয়শ্রেণী:শিব পঞ্চসভা
ইন্দোনেশিয়াপন্থী মিলিশিয়া

**ইন্দোনেশিয়াপন্থী মিলিশিয়ারা** ছিল পূর্ব তিমুরের আধা **-** সামরিক মিলিশিয়া বাহিনী যারা ১৯৯০ এর দশকের শেষদিকে তিমুরের স্বাধীনতা সংগ্রামের সময় ইন্দোনেশিয়ান সরকারের প্রতি অনুগত ছিল। পূর্ব তিমুরের ইন্দোনেশিয়ান দখলদারিত্বের শেষ বছরগুলিতে তারা কার্যত তাদের কর্মকাণ্ড পরিচালনা করেছিল। মিলিশিয়াদের মধ্যে আইতারক, বেসি মেরাহ পুতিহ, লাকসৌর এবং মাহিদির নাম উল্লেখযোগ্য ছিল।

## ইতিহাস
ইন্দোনেশিয়াপন্থী মিলিশিয়ারা পূর্ব তিমুরের স্বাধীনতা এবং ক্রান্তিকালীন সময়ে একাধিক অত্যাচার এবং গণ-হত্যার জন্য দায়ী ছিল। এর ফলে ১৯৯৯ পূর্ব তিমোরীয় সংকট দেখা দেয় (ইস্ট টিমর স্কর্চড-আর্থ ক্যাম্পেইন নামে পরিচিত), যার মধ্যে লিকুইসা চার্চ, ম্যানুয়েল ক্যারাস্কালিও হাউস এবং সুয়াই চার্চ গণহত্যার মতো ঘটনাগুলো বিশেষভাবে উল্লেখযোগ্য। আইতারকের নেতা ইউরিকো গুতারেস ছিল সর্বাধিক কুখ্যাত মিলিশিয়া নেতা যে লিকুইসা চার্চ গণহত্যায় দোষী সাব্যস্ত হয়ে দশ বছরের কারাদন্ডে দণ্ডিত হয়েছিল।

২০০৬ এর *[./Https://en.wikipedia.org/wiki/Answered%20by%20Fire "Answered by Fire"]* নামক অস্ট্রেলিয়ান মিনিসিরিজে এই গোষ্ঠীগুলির ও তাদের সদস্যদের নৃশংসতার কাহিনি দেখানো হয়েছিল।

বিষয়শ্রেণী:পূর্ব-তিমুরের ইতিহাস
বিষয়শ্রেণী:ইন্দোনেশিয়ার আধা-সামরিক বাহিনী
বিষয়শ্রেণী:১৯৯০-এ পূর্ব-তিমু
বিষয়শ্রেণী:পূর্ব-তিমুরে ইন্দোনেশিয়ান দখলদারিত্ব
নাসির উদ্দিন চৌধুরী

**নাসির উদ্দিন চৌধুরী** একজন বাংলাদেশী রাজনীতিবিদ। তিনি সুনামগঞ্জ-২ আসনের সংসদ সদস্য। বিএনপির জাতীয় নির্বাহী কমিটির সদস্য হিসেবে তিনি দায়িত্ব পালন করছেন।

## প্রাথমিক জীবন
নাসির উদ্দিন চৌধুরী সিলেট বিভাগের সুনামগঞ্জ জেলায় দিরাই উপজেলার  কুলঞ্জ গ্রামে জন্মগ্রহণ করেন।

## রাজনৈতিক জীবন
নাসির উদ্দিন চৌধুরী বাংলাদেশ জাতীয়তাবাদী দল বিএনপির জাতীয় নির্বাহী কমিটির সদস্য।

তিনি ১৯৬৮ সালে সিলেট এমসি কলেজ ছাত্র সংসদের ভিপি নির্বাচিত হয়েছিলেন।

১৯৬৬ সালে তিনি  সুনামগঞ্জ সরকারি কলেজ ছাত্র সংসদের জিএস নির্বাচিত হয়েছিলেন।

১৯৭০ সালে মৌলভীবাজার সরকারি কলেজ ছাত্র সংসদের ভিপি নির্বাচিত হয়েছিলেন তিনি।

১৯৮৫ ও ১৯৮৯ সালে দুইবার তিনি দিরাই উপজেলা পরিষদ নির্বাচনে চেয়ারম্যান পদে নির্বাচিত হন।

তিনি জুন ১৯৯৬ সালের সপ্তম জাতীয় সংসদ নির্বাচনে জাতীয় পার্টির হয়ে সুনামগঞ্জ-২ আসন থেকে সংসদ সদস্য নির্বাচিত হন।

বিএনপিতে যোগদিয়ে ২০০১ সালের অষ্টম জাতীয় সংসদ নির্বাচনে তিনি বাংলাদেশ জাতীয়তাবাদী দলের প্রার্থী হিসেবে সুনামগঞ্জ-২ আসন থেকে অংশগ্রহণ করে পরাজিত হন।

২০০৮ ও ২০১৮ সালের জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে সুনামগঞ্জ-২ আসন থেকে অংশগ্রহণ করে পরাজিত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:সুনামগঞ্জ জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:ত্রয়োদশ জাতীয় সংসদ সদস্য
বিষয়শ্রেণী:জাতীয় পার্টির সাবেক রাজনীতিবিদ
আতিক ইসলাম

**আতিকুল ইসলাম** হলেন একজন বাংলাদেশী শিক্ষাবিদ। তিনি বাংলাদেশের নর্থ সাউথ বিশ্ববিদ্যালয়ের উপাচার্য ছিলেন।

## শিক্ষা
আতিক ইসলাম ঢাকা বিশ্ববিদ্যালয় থেকে প্রথম শ্রেণিতে বি.কম সম্মাননা ও এম.কম ডিগ্রি অর্জন করেন। তিনি নিউ সাউথ ওয়েলস বিশ্ববিদ্যালয় থেকে মাস্টার্স এবং সিডনি বিশ্ববিদ্যালয় থেকে পিএইচডি ডিগ্রি অর্জন করেন। তিনি সিপিএ অস্ট্রেলিয়ার ফেলো এবং অস্ট্রেলিয়া ও নিউজিল্যান্ডের ইনস্টিটিউট অফ চার্টার্ড অ্যাকাউন্ট্যান্টসের সদস্য।

## কর্মজীবন
আতিক ইসলাম অস্ট্রেলিয়ার পার্থের এডিথ কোয়ান বিশ্ববিদ্যালয়ের উপ-উপাচার্য এবং ক্যানবেরা বিশ্ববিদ্যালয়ের ব্যবসা ও সরকার অনুষদের নির্বাহী ডিন হিসেবে দায়িত্ব পালন করেন। তিনি তার একাডেমিক কর্মজীবনে, সিডনি বিশ্ববিদ্যালয়, কার্টিন বিশ্ববিদ্যালয়, ক্যান্টারবেরি বিশ্ববিদ্যালয় এবং সিঙ্গাপুরের জাতীয় বিশ্ববিদ্যালয়ে দায়িত্ব পালন করেন। তিনি ২০০৫-২০০৮ পর্যন্ত সাউথ অস্ট্রেলিয়া বিশ্ববিদ্যালয়ে স্কুল অব কমার্সের প্রধান হিসেবে দায়িত্ব পালন করেন।

২০১৬ সালে তিনি নর্থ সাউথ বিশ্ববিদ্যালয়ের উপাচার্য হিসেবে নিয়োগ পান। ২০২০ সালের ফেব্রুয়ারিতে দ্বিতীয় বারের জন্য পুনরায় নিয়োগ পেয়েছিলেন। ২০২৪ সালে মার্চ মাসে তিনি রাষ্ট্রপতি কর্তৃক একই বিশ্ববিদ্যালয়ে উপাচার্য হিসেবে ২০২৮ সাল পর্যন্ত চার বছর মেয়াদে তৃতীয়বারের মতো নিয়োগ পান।

২০২৪ সালের ২১ আগস্ট অনিয়ম ও দুর্নীতির অভিযোগে বিশ্ববিদ্যালয়ের ট্রাস্টি বোর্ড তাকে বরখাস্ত করেন।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:নিউ সাউথ ওয়েলস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী শিক্ষায়তনিক
বিষয়শ্রেণী:জীবিত ব্যক্তি
বিষয়শ্রেণী:নর্থ সাউথ বিশ্ববিদ্যালয়ের শিক্ষক
বিষয়শ্রেণী:সিডনি বিশ্ববিদ্যালয়ের প্রাক্তন শিক্ষার্থী
অস্ট্রেলীয় টুয়েন্টি২০ আন্তর্জাতিক ক্রিকেটারদের তালিকা

[থাম্ব|ডান| [টুয়েন্টি২০ আন্তর্জাতিকে অস্ট্রেলিয়ার প্রথম অধিনায়ক রিকি পন্টিং]]

অস্ট্রেলিয়া ক্রিকেট দল টুয়েন্টি২০ আন্তর্জাতিক খেলা শুরু করে ২০০৫ সালে, এ পর্যন্ত ৯৪ জন খেলোয়াড় অস্ট্রেলিয়া দলের প্রতিনিধিত্ব করেছে। টুয়েন্টি২০ আন্তর্জাতিক বা টি২০আই হচ্ছে দুইটি দেশের প্রতিনিধিত্বকারী দলের মধ্যে অনুষ্ঠিত আন্তর্জাতিক ক্রিকেট খেলা, যাদের প্রত্যেকেই আন্তর্জাতিক ক্রিকেট কাউন্সিল (আইসিসি) কর্তৃক নির্ধারিত ক্রিকেটে দলের মানদণ্ড টি২০আই মর্যাদা থাকতে হবে। ২০১৮ এর এপ্রিলের ঘোষণা অনুযায়ী ১ জানুয়ারি ২০১৯ এর পর থেকে আইসিসির সকল সদস্য দলের টি২০আই মর্যাদা রয়েছে। টি২০আই খেলাটি টেস্ট খেলার চেয়ে ভিন্ন, এখানে প্রতিটি দলের জন্য ওভারের সংখ্যা ২০ বা তারও কমে সীমিত থাকে, এবং প্রতিটি দল কেবল একটি ইনিংসই খেলতে পারে।

 অস্ট্রেলিয়া দল মোট ১১৬টি টি২০আই ম্যাচ খেলেছে, যার মধ্যে ৬০টি জয়, ৫২টি পরাজয়, ২টি টাই এবং ২টি ফলাফল বিহীন ভাবে সমাপ্ত হয়। তাদের প্রথম খেলাটি ছিল নিউজিল্যান্ড ক্রিকেট দল এর বিপরীতে এবং এটিই ছিল সর্বপ্রথম টি২০ আন্তর্জাতিক খেলা।
## সহায়ক শব্দ

## ওডিআই খেলোয়াড়দের তালিকা
*২৭ ফেব্রুয়ারি ২০১৯ পর্যন্ত পরিসংখ্যানটি সঠিক।*

## অধিনায়ক

রিকি পন্টিং ছিল অস্ট্রেলিয়া দলের প্রথম টুয়েন্টি২০ আন্তর্জাতিক অধিনায়ক। রিকি পন্টিংকে যখন পাওয়া যেত না বা কোন কারণে দলের বাইরে থাকতেন তখন সহ অধিনায়ক অ্যাডাম গিলক্রিস্ট উক্ত দায়িত্বটি পালন করত। ২০০৭ সালের ডিসেম্বরে রিকি পন্টিং আন্তর্জাতিক ক্রিকেট থেকে অব্যাহতি নিলে নতুন খেলোয়াড়দের সামনে নিয়ে আসা হয়। যদিও গিলক্রিস্ট দলেই ছিল, তবু ২৬ বছর বয়সী মাইকেল ক্লার্ককে দলের অধিনায়ক নিযুক্ত করা হয়েছিল। পন্টিং "আবশ্যক নির্বাচন" বলে উল্লেখ করেন, এবং অনুমেয় ছিল যে, পন্টিং যখন অধিনায়কত্ব থেকে পিছে হটে যাবেন তখন ক্লার্ককে পূণৃমাত্রার অধিনায়কের দায়িত্ব প্রদান করা হবে। ২০০৭/২০০৮ মৌসুমে গিলক্রিস্ট যখন আন্তর্জাতিক ক্রিকেটের সকল সংস্করণ থেকে অবসর নেয়, তখন ক্লাককে পূর্ণ সহ-অধিনায়ক হিসাবে পদোন্নতি প্রদান করা হয়। পরবর্তীতে, ক্যামেরন হোয়াইটকে দলের অধিনায়ক হিসাবে মনোনীত করা হয়, কিন্তু ভারতের বিপক্ষে দুই ম্যাচ সিরিজে জর্জ বেইলী দলের অধিনায়কত্বের হাল ধরেন।

## আরো দেখুন
* অস্ট্রেলিয়া টেস্ট ক্রিকেটারদের তালিকা
* অস্ট্রেলিয়া ওডিআই ক্রিকেটারদের তালিকা

## টীকা

## তথ্যসূত্র

## বহিঃসংযোগ
* Player Caps – Cricinfo Australia

*
টি২০আই
অস্ট্রেলিয়া
রহস্যবাদ

রহস্যবাদ হ'ল ধর্মীয় বাস্তুশাস্ত্রের চর্চা (সচেতনতার বিকল্প অবস্থায় ধর্মীয় অভিজ্ঞতা) এবং মতাদর্শ, নীতি, আচার, পৌরাণিক কাহিনী, কাহিনী এবং যাদু এর সাথে সম্পর্কিত হতে পারে। এটি চূড়ান্ত বা গোপন সত্যের অন্তর্দৃষ্টি অর্জন এবং বিভিন্ন অনুশীলন এবং অভিজ্ঞতার দ্বারা সমর্থিত মানব রূপান্তরকেও বোঝাতে পারে।
থাম্ব|ইউনিভার্সাল ম্যান অফ সেন্ট হিলডেগার্ড অফ বিঞ্জেন, ১১৮৫ (ত্রয়োদশ শতকের অনুলিপি)

গ্রীক শব্দ μύω থেকে উদ্ভূত, যার অর্থ "বন্ধ করা" বা "গোপন করা"। আধ্যাত্মিকতাটি বাইবেলের, লিটারজিকাল, আধ্যাত্মিক এবং প্রাথমিক ও মধ্যযুগীয় খ্রিস্ট ধর্মের মননশীল দিককে বোঝায়।

আধুনিক যুগে, "রহস্যবাদ" বিস্তৃত প্রয়োগ থাকা সত্ত্বেও একটি সীমিত সংজ্ঞা অর্জন করেছে, যার অর্থ "পরম, অসীম বা ঈশ্বরের সাথে মিলিত হওয়া"।

**সংজ্ঞাঃ**

মুরের মতে, "রহস্যবাদ" শব্দটি "সমস্যাযুক্ত তবে অপরিহার্য। মুর আরও উল্লেখ করেছেন যে "রহস্যবাদ" শব্দটি "তীব্র, রহস্যময়, গুপ্ত বা অতিপ্রাকৃত যে কোনও কিছুর জন্য" একটি জনপ্রিয় লেবেলে পরিণত হয়েছে।

**১) স্বর্গীয় বা পরম এবং রহস্যময় অভিজ্ঞতার সাথে মিলিত হওয়াঃ**

নিও-প্লাটোনিজম এবং হেনোসিস থেকে উদ্ভূত, রহস্যবাদ শব্দটি ঈশ্বরের সাথে বা পরমাত্মার সাথে একাত্মতা হিসাবে পরিচিত।

এই ধরনের মতামতের একজন প্রভাবশালী প্রবক্তা ছিলেন, উইলিয়াম জেমস (১৮২২-১৯১০)। তিনি বলেছিলেন যে "আধ্যাত্মিক অবস্থায় আমরা পরস্পর পরমার্থে এক হয়ে যাই এবং আমরা আমাদের এককত্ব সম্পর্কে সচেতন হই।"

**২) ধর্মীয় ভাবাবেশ এবং ব্যাখ্যামূলক প্রসঙ্গঃ**

ড্যান মেরকুরের মতে, রহস্যবাদ যে কোনও ধরনের ভাবাবেশ বা চেতনার পরিবর্তিত অবস্থা এবং তাদের সাথে সম্পর্কিত ধারণা এবং ব্যাখ্যার সাথে সম্পর্কিত হতে পারে.

## তথ্যসূত্র

বিষয়শ্রেণী:রহস্যবাদ
বিষয়শ্রেণী:ধ্যান
বিষয়শ্রেণী:গুপ্তবাদ
বিষয়শ্রেণী:নবযুগ
বিষয়শ্রেণী:অদ্বৈতবাদ
বিষয়শ্রেণী:ধর্মীয় দর্শন
বিষয়শ্রেণী:আধ্যাত্মিকতা
আমিনুল হক লস্কর

**আমিনুল হক লস্কর** হলেন একজন ভারতীয় ব্যবসায়ী ও রাজনীতিবিদ যিনি ভারতীয় জনতা পার্টির রাজনীতির সাথে যুক্ত। তিনি আসাম বিধানসভার বর্তমান উপাধ্যক্ষ। ২০১৬ সালে তিনি আসাম বিধানসভায় সোনাই বিধানসভা কেন্দ্রের বিধায়ক হিসেবে নির্বাচিত হন।

## জীবনী
আমিনুল হক লস্কর ১৯৬৬ সালের ২৭ ফেব্রুয়ারি জন্মগ্রহণ করেন। তার পিতার নাম আলাউদ্দিন লস্কর ও মায়ের নাম অলিরুন্নেসা লস্কর। তিনি ২০০০ সালের ১৯ অক্টোবর জাহেদা সুলতানা লস্করের সাথে বিবাহবন্ধনে আবদ্ধ হন। তাদের এক পুত্র ও এক কন্যা আছে।

আমিনুল হক লস্কর ২০১৬ সালে আসাম বিধানসভায় সোনাই বিধানসভা কেন্দ্রের বিধায়ক হিসেবে নির্বাচিত হন। ২০১৬ সালে আসাম বিধানসভায় ভারতীয় জনতা পার্টির নির্বাচিত বিধায়কদের মাঝে শুধু তিনিই ছিলেন মুসলমান। এরপর ২০১৯ সালের ৩১ জুলাই তিনি আসাম বিধানসভার উপাধ্যক্ষ হিসেবে নিযুক্ত হন।

## তথ্যসূত্র

বিষয়শ্রেণী:১৯৬৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আসামের ভারতীয় জনতা পার্টির রাজনীতিবিদ
বিষয়শ্রেণী:আসাম বিধানসভার সদস্য ২০১৬-২০২১
বিষয়শ্রেণী:ভারতীয় ব্যবসায়ী
বিষয়শ্রেণী:বাঙালি রাজনীতিবিদ
বিষয়শ্রেণী:আসাম বিধানসভার ডেপুটি স্পিকার
বিষয়শ্রেণী:ভারতীয় মুসলিম
বিষয়শ্রেণী:আসামের ভারতীয় জাতীয় কংগ্রেসের রাজনীতিবিদ
ভারহুত

**ভারহুত** হচ্ছে ভারতের মধ্য প্রদেশের সাতনা জেলায় অবস্থিত একটি গ্রাম।এটি বিখ্যাত বৌদ্ধস্তূপের ধ্বংসাবশেষগুলির জন্য পরিচিত।

ভারহুতের ভাস্কর্যগুলি ভারতীয় ও বৌদ্ধ শিল্পের প্রথম দিকের কয়েকটি উদাহরণ উপস্থাপন করে যেমন- অশোকের স্মৃতিচিহ্ন,সানচি স্তূপে।
## তথ্যসূত্র

বিষয়শ্রেণী:মধ্যপ্রদেশের ইতিহাস
বিষয়শ্রেণী:বৌদ্ধ স্থাপত্য
বিষয়শ্রেণী:সাতনা জেলা
বিষয়শ্রেণী:ভারতীয় বৌদ্ধ ভাস্কর্য
বিষয়শ্রেণী:মধ্যপ্রদেশের দর্শনীয় স্থান
রাজা জানকীবল্লভ সেন

**রাজা জানকীবল্লভ সেন** (১৮৩৫-১৯১০) ছিলেন অনারারী ম্যাজিস্ট্রেট, লোকাল বোর্ডের চেয়ারম্যান ও জেলা বোর্ডের সদস্য। তিনি ১৮৯০ সালে রংপুর শহরে মশার উপদ্রব ঠেকাতে  শ্যামা সুন্দরী খাল খনন করেন।

## প্রাথমিক জীবন
রংপুরের জমিদার নীলকমল সেন ও চৌধুরাণী শ্যামা সুন্দরী দেবীর (দেবী চৌধুরাণী) পুত্র। সন্তান না থাকায় শ্যামা সুন্দরী দেবী তাকে বর্ধমান জেলার বাগনা গ্রাম থেকে দত্তক নেন। তিনি  ডিমলার জমিদারিত্ব  দক্ষতার সাথে পরিচালনা করেন। তিনি ব্রজজীবন বসুর জ্যেষ্ঠা কন্যা শ্রীমতি রানী বৃন্দারানীকে বিয়ে করেন। তার পুত্রের নাম ছিল যামিনী মোহন সেন।

## কর্মজীবন
তিনি ১৮৯২-১৮৯৪ ইং পর্যন্ত রংপুর পৌরসভার চেয়ারম্যান ছিলেন। তিনি চেয়ারম্যান থাকাকালীন সময়ে ১৮৯২ সালে তার বাগান বাড়িতে প্রতিষ্ঠিত হয় রংপুর পৌরসভা ভবন। ১৮৯১ সালে ব্রিটিশ সরকার তার কাজে খুশি হয়ে তাকে *রাজা* উপাধি দেয়। তার মায়ের মৃত্যু ম্যালেরিয়া জ্বরে আক্রান্ত হয়ে হয়। রংপুর শহরে মশার উপদ্রব ঠেকাতে তিনি ১৮৯০ সালে "শ্যামা সুন্দরী খাল" খনন করেন। তিনি বঙ্গের অনেক জমিদারকে নানাভাবে সাহায্য করেন। তিনি প্রজাদের অভাবে ৭৫ হাজার টাকার খাদ্য দান করেন। তিনি তৎকালীন রংপুরে কৃষি গবেষণার জন্য ৮ হাজার টাকা দান করেছিলেন। এছাড়া তিনি দার্জিলিঙের শিখরে হিন্দুদের জন্য হাসপাতাল নির্মাণ  করেছিলেন। তিনি ১৯০৮ সালে এক উইলের মাধ্যমে ডিমলা জমিদারীকে দুটি ভাগ যথা মুজকুরী ও দেবোত্তর এস্টেটে ভাগ করেন। তার দেবোত্তর এস্টেট ছিল প্রায় ১২৬৫ একরের। এমন বিপুল দেবোত্তর এস্টেট শুধু নাটোরের মহারানী রাণী ভবানীর ছিল। যা সাবেক রঙ্গপুর জেলা বা উত্তরবঙ্গের অন্য  জমিদারীতে কারো ছিল না। এই দেবোত্তর এস্টেটের প্রথম সেবায়েত হন তার স্ত্রী শ্রীমতি রানী বৃন্দারানী।

## মৃত্যু
১৯১০ সালের ১৪ অক্টোবর তিনি ৭৫ বছর বয়সে পরলোক গমন করেন। তার মৃত্যুর সময় ডিমলা জমিদারীর মোট আয় ছিল ২ দশমিক ৩৮ লক্ষ টাকা। আর জমিদারির সরকারী জমা ছিল ৩৫ হাজার টাকারও বেশি।

## তথ্যসূত্র

## বহিঃসংযোগ

* মহারাজ রাজবল্লভ সেন ও তৎসমকালবর্ত্তী বাঙ্গলার ইতিহাসের স্থূল স্থূল বিবরণ https://bn.wikisource.org/wiki/%E0%A6%AA%E0%A6%BE%E0%A6%A4%E0%A6%BE:%E0%A6%AE%E0%A6%B9%E0%A6%BE%E0%A6%B0%E0%A6%BE%E0%A6%9C_%E0%A6%B0%E0%A6%BE%E0%A6%9C%E0%A6%AC%E0%A6%B2%E0%A7%8D%E0%A6%B2%E0%A6%AD_%E0%A6%B8%E0%A7%87%E0%A6%A8_%E0%A6%93_%E0%A6%A4%E0%A7%8E%E0%A6%B8%E0%A6%AE%E0%A6%95%E0%A6%BE%E0%A6%B2%E0%A6%AC%E0%A6%B0%E0%A7%8D%E0%A6%A4%E0%A7%8D%E0%A6%A4%E0%A7%80_%E0%A6%AC%E0%A6%BE%E0%A6%99%E0%A7%8D%E0%A6%97%E0%A6%B2%E0%A6%BE%E0%A6%B0_%E0%A6%87%E0%A6%A4%E0%A6%BF%E0%A6%B9%E0%A6%BE%E0%A6%B8%E0%A7%87%E0%A6%B0_%E0%A6%B8%E0%A7%8D%E0%A6%A5%E0%A7%82%E0%A6%B2_%E0%A6%B8%E0%A7%8D%E0%A6%A5%E0%A7%82%E0%A6%B2_%E0%A6%AC%E0%A6%BF%E0%A6%AC%E0%A6%B0%E0%A6%A3.djvu/%E0%A7%AF%E0%A7%AF

জা
জা
জা
জা

জা
মার্ক বার্মেস্টার

**মার্ক গ্রিভিল বার্মেস্টার** (; জন্ম: ২৪ জানুয়ারি, ১৯৬৮) নাটাল প্রদেশের ডারবানে জন্মগ্রহণকারী দক্ষিণ আফ্রিকান বংশোদ্ভূত প্রথিতযশা ও সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৯২ থেকে ১৯৯৫ সময়কালে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড ও মনিকাল্যান্ড দলের প্রতিনিধিত্ব করেন। দলে তিনি মূলতঃ ডানহাতি মিডিয়াম বোলার ছিলেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করেছেন **মার্ক বার্মেস্টার**। কখনোবা ইনিংস উদ্বোধনে নামতেন।

## খেলোয়াড়ী জীবন
ঈগলসভেল হাই স্কুলে অধ্যয়ন করেছেন। ১৯৯০-৯১ মৌসুম থেকে ২০০০-০১ মৌসুম পর্যন্ত মার্ক বামেস্টারের প্রথম-শ্রেণীর খেলোয়াড়ী জীবন চলমান ছিল। সমগ্র খেলোয়াড়ী জীবনে তিনটিমাত্র টেস্ট ও আটটি একদিনের আন্তর্জাতিকে অংশগ্রহণ করেছেন মার্ক বার্মেস্টার।

১৯৯২ সালের ক্রিকেট বিশ্বকাপে জিম্বাবুয়ে দলের অন্যতম সদস্য ছিলেন। এ বিশ্বকাপে চার খেলায় অংশ নেন। শচীন তেন্ডুলকর ও ডিন জোন্স তার শিকারে পরিণত হয়েছিলেন।

১৮ অক্টোবর, ১৯৯২ তারিখে হারারেতে সফরকারী ভারতের বিপক্ষে টেস্ট ক্রিকেটে অভিষেক ঘটে তার। ৭ নভেম্বর, ১৯৯২ তারিখে একই মাঠে সফরকারী নিউজিল্যান্ডের বিপক্ষে সর্বশেষ টেস্টে অংশ নেন তিনি। ১৯৯২ সালে জিম্বাবুয়ের ক্রিকেটের ইতিহাসের উদ্বোধনী টেস্টে অংশগ্রহণ করার সৌভাগ্য হয় তার। বোলিং উদ্বোধনে নেমে জিম্বাবুয়ের প্রথম বোলার হিসেবে টেস্টে উইকেট পান। ভারতীয় অল-রাউন্ডার রবি শাস্ত্রীকে আউট করেন তিনি। ঐ খেলাটি নিষ্প্রাণ ড্রয়ে পরিণত হয়েছিল।

ঐ ইনিংসে তিনি ৩/৭৮ লাভ করলেও পরবর্তীতে নিউজিল্যান্ডের বিপক্ষে দুইবার সুযোগ পেলেও আর করতে উইকেট লাভ করতে পারেননি। পিঠের আঘাতে কুপোকাত হবার ফলে পরবর্তী দুই বছর কোন খেলায় বোলিং করেননি। ফলশ্রুতিতে দল নির্বাচকমণ্ডলীর কাছ থেকে উপেক্ষার পাত্রে পরিণত হন।

## তথ্যসূত্র

## আরও দেখুন
* ইয়ান বুচার্ট
* কেভিন ডিউয়ার্স
* ১৯৯২ ক্রিকেট বিশ্বকাপ দলসমূহ
* জিম্বাবুয়ের টেস্ট ক্রিকেটারদের তালিকা
* ১৯৯২-৯৩ ভারত ক্রিকেট দলের জিম্বাবুয়ে সফর
* জিম্বাবুয়ের একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৬৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৯২ ক্রিকেট বিশ্বকাপের ক্রিকেটার
বিষয়শ্রেণী:জিম্বাবুয়ীয় ক্রিকেটার
বিষয়শ্রেণী:জিম্বাবুয়ের টেস্ট ক্রিকেটার
বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার
বিষয়শ্রেণী:ডারবান থেকে আগত ক্রিকেটার
বিষয়শ্রেণী:ম্যাশোনাল্যান্ডের ক্রিকেটার
বিষয়শ্রেণী:মনিকাল্যান্ডের ক্রিকেটার
বিষয়শ্রেণী:শ্বেতাঙ্গ জিম্বাবুইয়ান ক্রীড়াব্যক্তিত্ব
দম দম দম

***দম দম দম*** (; ) হচ্ছে ২০০১ সালে মুক্তিপ্রাপ্ত একটি তামিল চলচ্চিত্র। চলচ্চিত্রটির সহ-লেখক ছিলেন আড়াগাম পেরুমাল যিনি চলচ্চিত্রটির পরিচালকও ছিলেন, আর প্রযোজনা করেছিলেন মণি রত্নম তার মাদ্রাজ টকিজ প্রযোজনা প্রতিষ্ঠান দ্বারা। চলচ্চিত্রটিতে মাধবন এবং জ্যোতিকা মুখ্য ভূমিকায় অভিনয় করেছিলেন, এদের সঙ্গে ছিলেন বিবেক, মণিভন্নন এবং মুরালী যারা মোটামুটি গুরুত্বপূর্ণ ভূমিকায় অভিনয় করেছিলেন। চলচ্চিত্রটির সিনেমাটোগ্রাফার ছিলেন রামজী, সম্পাদক ছিলেন শ্রীকর প্রসাদ এবং সঙ্গীত পরিচালক ছিলেন কার্তিক রাজা।

চলচ্চিত্রটির কাহিনী একজন অসুখী বর এবং বধূকে নিয়ে যাদেরকে জোর করে বিয়ে করাতে যাওয়া হয়। বর বিয়ে করতে চায়না কারণ সে বিবাহিত জীবন চায়না, সে চায় মদ আর অনেক নারীর শরীর, অপরদিকে বধূটি লেখাপড়া সামনে আগাতে চায়। তারা দুজনে মিলে বিয়ে বন্ধ করার চেষ্টা করে, কিন্তু পারেনা। তারা দুজনেই একসময় চিন্তা করে যে তাদের একসঙ্গে থাকাটা ভুল হবেনা এবং দুজনের বন্ধুত্বের এক পর্যায়ে তারা একে অপরের প্রেমে পড়ে যায়।

২০০১ সালের ১৩ এপ্রিল চলচ্চিত্রটি মুক্তি পেয়েছিলো এবং বাণিজ্যিকভাবে মোটামুটি সফলতা পেয়েছিলো।

## তথ্যসূত্র

## বহিঃসংযোগ
* 

বিষয়শ্রেণী:তামিল ভাষার চলচ্চিত্র
বিষয়শ্রেণী:২০০০-এর দশকের তামিল ভাষার চলচ্চিত্র
বিষয়শ্রেণী:২০০১-এর চলচ্চিত্র
বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র
বিষয়শ্রেণী:২০০১-এ পরিচালনায় অভিষেক চলচ্চিত্র
হৈমন্তী রক্ষিত

**হৈমন্তী রক্ষিত দাশ** (জন্ম ১৮ জুন; যিনি **হৈমন্তী** নামে বেশি পরিচিত) হলেন একজন বাংলাদেশী গায়িকা। তিনি বাংলাদেশী চলচ্চিত্র এবং টিভি অনুষ্ঠানগুলিতে গান গেয়েছেন। ১৯৯৩ সালে তিনি নজরুল সঙ্গীত গেয়ে নতুন কুঁড়িতে চ্যাম্পিয়ন হয়ে সবার নজরে আসেন। একই বছরে তিনি মহিলা ও শিশু বিষয়ক মন্ত্রণালয় আয়োজিত জাতীয় শিশু পুরস্কারে অংশ নিয়ে নজরুল সংগীত ও দেশ গানে প্রথম স্থান অর্জন করেন। হৈমন্তী বাংলাদেশের বেশ কয়েকটি টিভি ও রেডিও চ্যানেলের গান গেয়েছেন। তিনি বিভিন্ন আন্তর্জাতিক প্ল্যাটফর্মে স্টেজ সিঙ্গার হিসাবেও পরিচিত। বাপ্পা মজুমদারের সাথে তার *প্রেমের ছোঁয়া* এবং *দেয়াল কাহিনী* অ্যালবামের জন্য তিনি সবচেয়ে বেশি পরিচিত।

## পেশা
তিনি যখন পঞ্চম শ্রেণীতে পড়েন তখন তার প্রথম অ্যালবাম ডাকপিওন (১৯৯৪) প্রকাশিত হয় এবং তারপরে মনে পড়ে তোমাকে (১৯৯৭) এবং প্রেমের চোয়া (২০০০) প্রকাশিত হয়। তিনি সংগীতশিল্পী আসিফ আকবরের সাথে দ্বৈতভাবে একটি অ্যালবাম বের করেন। তিনি ২০টিরও বেশি চলচ্চিত্রে নেপথ্য কণ্ঠ দিয়েছেন।  তিনি প্রথম চলচ্চিত্রে নেপথ্য কণ্ঠ দেন *মনের সাথে যুদ্ধ* চলচ্চিত্রে, তারপর তিনি *শত্রু শত্রু খেলা*, *আমি শুধু তোমারই*, *পিতা মাতার আমানত*, *কোটি টাকার ফকির* ইত্যাদি চলচ্চিত্রের গানে কণ্ঠ দিয়েছেন। তিনি ভাষা আন্দোলনে নিয়ে করা *ফাগুন হাওয়া* নামক একটি চলচ্চিত্রের গানে কণ্ঠ দিয়েছেন। তিনি সম্প্রতি মেন্টাল চলচ্চিত্রে *থাকো তুমি পিঞ্জরে* নামের একটি গান গেয়েছেন, যার সংগীত পরিচালক ছিলেন আহমেদ ইমতিয়াজ বুলবুল।

## ব্যক্তিগত জীবন
হৈমন্তীর জন্ম ২৬ নভেম্বর বাংলাদেশের চট্টগ্রামে। তিনি একটি সংগীত পরিবার থেকে এসেছেন। তিনি বিশ্ববিদ্যালয় থেকে অর্থনীতিতে স্নাতকোত্তর শেষ করেছেন। তার বাবা একজন ব্যবসায়ী এবং মা গৃহিণী। হৈমন্তীর বিয়ে হয় আশিম দাশের সাথে।

## ডিস্কোগ্রাফি
### উল্লেখযোগ্য অ্যালবাম

### উল্লেখযোগ্য গান

## পুরস্কার এবং মনোনয়ন

## তথ্যসূত্র

## বহিঃসংযোগ
*  
* স্পোটিফাইয়ে 
* আই টিউনসে

বিষয়শ্রেণী:১৯৮২-এ জন্ম
বিষয়শ্রেণী:বাংলাদেশী নারী সঙ্গীতজ্ঞ
বিষয়শ্রেণী:জীবিত ব্যক্তি
বিষয়শ্রেণী:চট্টগ্রাম জেলার ব্যক্তি
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:বাংলাদেশী হিন্দু
বিষয়শ্রেণী:বাংলাদেশী নেপথ্য সঙ্গীতশিল্পী
বিষয়শ্রেণী:বাঙালি হিন্দু
বিষয়শ্রেণী:২০শ শতাব্দীর বাংলাদেশী গায়িকা
বিষয়শ্রেণী:২১শ শতাব্দীর বাংলাদেশী গায়িকা
বিষয়শ্রেণী:রবীন্দ্রসঙ্গীত শিল্পী
বিষয়শ্রেণী:নতুন কুঁড়ি অংশগ্রহণকারী
জাতিনিধন

**জাতিনিধন** (ইংরেজি Genocide) বলতে ইচ্ছাকৃতভাবে পরিকল্পিত পদ্ধতিতে প্রতিপক্ষ কোন ক্ষুদ্র গোষ্ঠী অথবা জাতির সদস্যদেরকে গোপনে বা প্রকাশ্যে সমূলে বিনাশ করার লক্ষ্যে গৃহীত হত্যা ও অন্যান্য অপরাধকর্মকে বোঝায়।

১৯৪৪ সালে রাপহেল লেমকিন এর লেখা *অ্যাক্সিস রুল* বইয়ে জাতিনিধনের বিভিন্ন শর্তাবলী উল্লেখ করা হয়।  ১৯৪৮ সালে প্রতিষ্ঠিত জাতিসংঘের গণহত্যা কনভেনশন' গণহত্যাকে সংজ্ঞায়িত করে বলে,"গণহত্যা হলো হত্যাকারী সদস্যদের প্রতিশ্রুতিবদ্ধ একটি জঘন্য কাজ, যার মূল লক্ষ হলো, সম্পূর্ণ বা আংশিকভাবে জাতিগত বা ধর্মীয় গোষ্ঠী ধ্বংস করা।  আরো উল্লেখ করে বলা হয় যে, ইচ্ছাকৃতভাবে এমন অবস্থার সৃষ্টি করা, যা আংশিকভাবে জনগণের শারীরিক ধ্বংসও ঘটায়। ইতিহাসে গণহত্যার পাতায় নাম লিখিয়েছেন এমন অমানবিক গণহত্যাগুলো হল - ইহুদি গণহত্যা (শোওয়া বা দ্য হলোকস্ট), 'গ্রিক জাতিনিধন', 'সার্বীয় জাতিনিধন', 'হলোদোমার জাতিনিধন', 'ইন্দোনেশিয়ার জাতিনিধন' এবং '১৯৭১ সালের বাংলাদেশের জাতিনিধন'।

পলিটিক্যাল ইন্সাটাবিলিটি টাস্ক ফোর্সের দেয়া তথ্যমতে ১৯৫৬ থেকে ২০১৬ পর্যন্ত বিশ্বে মোট ৪৩টি জাতিনিধন সংঘটিত হয়, যেখানে শিশু-নারী-পুরুষ-বৃদ্ধ মিলিয়ে প্রাণ হারানো মানুষের পরিমাণ প্রায় ৫০ লক্ষ। বিশ্লেষকদের মতে এটি বিশ্বের জন্য অতীব ভয়াবহ এক চিত্র উপস্থাপন করেছে। জাতিনিধনের প্রত্যক্ষদর্শীদের বক্তব্যে "এমন দৃশ্য চোখে দেখার আগে মৃত্যুও উত্তম ছিল"। এমন ঘটনা যেন পরবর্তীতে আর না ঘটে এমন প্রত্যাশাই এখন বিশ্ববাসীর।

## তথ্যসূত্র

## বহিঃসংযোগ

### উৎসপঞ্জি

* 
* 
* 
* 

### গবেষণা প্রতিষ্ঠান, ওকালতি গোষ্ঠী এবং অন্যান্য সংস্থা

* 
* 
* 
* 
* 
* 
* 
* 
* 
* 
* 
* 

বিষয়শ্রেণী:পরিকল্পিত গণহত্যা
বিষয়শ্রেণী:আন্তর্জাতিক অপরাধ আইন
বিষয়শ্রেণী:গণহত্যা
বিষয়শ্রেণী:বর্ণবাদ
বিষয়শ্রেণী:হত্যা
আনোয়ারা বেগম (রাজনীতিবিদ)

**আনোয়ারা বেগম** একজন বাংলাদেশি রাজনীতিবিদ ছিলেন। তিনি ১৯৮৬ সাল থেকে ১৯৮৮ সাল পর্যন্ত তৃতীয় জাতীয় সংসদের সংরক্ষিত নারী আসনের সাংসদ হিসেবে দায়িত্ব পালন করেছিলেন। ২০১৩ সালে তিনি হুসেইন মুহাম্মদ এরশাদের জাতীয় পার্টি থেকে বেরিয়ে এসে জাতীয় পার্টি (কাজী জাফর) এ যোগদান করেন। তিনি জাতীয় পার্টি (কাজী জাফর) এর প্রেসিডিয়াম সদস্য হিসেবে নিযুক্ত হয়েছিলেন। তিনি ২০১৯ সালের ৪ আগস্ট ৭০ বছর বয়সে মৃত্যুবরণ করেন।

## তথ্যসূত্র

বিষয়শ্রেণী:২০১৯-এ মৃত্যু
বিষয়শ্রেণী:বাঙালি রাজনীতিবিদ
বিষয়শ্রেণী:গাজীপুর জেলার রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:জাতীয় পার্টি (কাজী জাফর) এর রাজনীতিবিদ
বিষয়শ্রেণী:১৯৪০-এর দশকে জন্ম
বিষয়শ্রেণী:২০শ শতাব্দীর বাংলাদেশী নারী রাজনীতিবিদ
বিষয়শ্রেণী:জাতীয় পার্টির রাজনীতিবিদ অসম্পূর্ণ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:গাজীপুর জেলার ব্যক্তি
বিষয়শ্রেণী:জাতীয় সংসদের মহিলা সদস্য
বিষয়শ্রেণী:জাতীয় সংসদের সংরক্ষিত মহিলা আসনের সদস্য
আছেন আমার মোক্তার

**"আছেন আমার মোক্তার আছেন আমার ব্যারিস্টার"** বাংলা ভাষায় রচিত একটি চলচ্চিত্র সঙ্গীত। এই সঙ্গীত বা গানটি ১৯৭৮ সালে জাতীয় চলচ্চিত্র পুরস্কার প্রাপ্ত বাংলাদেশী চলচ্চিত্র গোলাপী এখন ট্রেনে চলচ্চিত্রে ব্যবহার করা হয়। গাজী মাজহারুল আনোয়ার এই গানের গীতিকার ছিলেন। আলাউদ্দিন আলীর সুরে সৈয়দ আব্দুল হাদী এই গানে কণ্ঠ দেন। গানটি চলচ্চিত্রের প্রথম বিশ মিনিটের মধ্যে ব্যবহার করা হয়। চলচ্চিত্রে এই গানের চিত্রায়ণে ঠোঁট মিলিয়েছেন আনোয়ার হোসেন। চলচ্চিত্রটি মুক্তি পাওয়ার পর এই গান শ্রোতাদের মধ্যে জনপ্রিয়তা অর্জন করে। গানটি এখনো জনপ্রিয় এবং কালজয়ী হিসেবে স্বীকৃত। এই গানটি ছাড়াও ঐ চলচ্চিত্রের 'হায়রে কপাল মন্দ চোখ থাকিতে অন্ধ' গানটি শ্রোতাদের মধ্যে এখনো জনপ্রিয়।

## মুক্তি ও পুনরুৎপাদন
সঙ্গীতটি ১৯৭৮ সালে সঙ্গীত প্রকাশনী *সুর ঝংকার* হতে গ্রামোফোন ভাইনাল রেকর্ড(নং-এসজে ২২১১১৯) আকারে চলচ্চিত্রটির সঙ্গীত এ্যালবামের অংশ হিসেবে মুক্তি পায়।

চলচ্চিত্রে গাওয়া মূল গানটি এখনো জনপ্রিয়। মূল গানটি রেকর্ড হওয়ার ৩৮ বছর পর, ২০১৬ সালে আলাউদ্দিন আলী'র মূল সুর ও গাজী মাজহারুল আনোয়ারের মূল গীতি ঠিক রেখে সঙ্গীত পরিচালক কৈশিক হোসেন তাপস নতুন করে সঙ্গীত পরিচালনা করেন। মূল গায়ক সৈয়দ আব্দুল হাদী এবারো কণ্ঠ দেন। গান বাংলা নামক বাংলাদেশী সম্প্রচার টেলিভিশন নেটওয়ার্কের 'উইন্ড অব চেঞ্জ' সঙ্গীতানুষ্ঠানে গানটি সম্প্রচারিত হয় এবং পরবর্তীতে ভিডিও আদান প্রদান সেবা প্রদানকারী প্লাটফর্ম ইউটিউবে ২০১৬ সালের ১৪ সেপ্টেম্বর উন্মুক্ত করা হয়। ইমন সাহার সঙ্গীতায়োজনে 'আইপিডিসি আমাদের গান' প্রকল্প গানটির পুনরুৎপাদন করে। ২০২৪ সালের ১০ এপ্রিলে ইউটিউবে প্রকাশিত এ সংস্করণে দ্বৈত কণ্ঠ দেন চঞ্চল চৌধুরী ও মিফতাহ জামান।

## পুরস্কার
এই গানের জন্য ১৯৭৯ সালে আলাউদ্দিন আলী *শ্রেষ্ঠ সঙ্গীত পরিচালক* ও সৈয়দ আব্দুল হাদী *শ্রেষ্ঠ গায়ক* বিভাগে জাতীয় চলচ্চিত্র পুরস্কার অর্জন করেন। দুইজনের জন্য এটা ছিল প্রথম বার জাতীয় পুরস্কার অর্জন করার ঘটনা।

## আরও দেখুন

* ৪র্থ জাতীয় চলচ্চিত্র পুরস্কার (বাংলাদেশ)
* হায়রে কপাল মন্দ চোখ থাকিতে অন্ধ

## তথ্যসূত্র

## বহিঃসংযোগ
* 

বিষয়শ্রেণী:বাংলা ভাষার গান
বিষয়শ্রেণী:বাংলা চলচ্চিত্রের গান
বিষয়শ্রেণী:১৯৭৮-এর গান
বিষয়শ্রেণী:আলাউদ্দিন আলী সুরারোপিত চলচ্চিত্র
বিষয়শ্রেণী:বাংলাদেশী সঙ্গীত
বিষয়শ্রেণী:সৈয়দ আব্দুল হাদীর গান
ফরদাবাদ ইউনিয়ন

**ফরদাবাদ** বাংলাদেশের ব্রাহ্মণবাড়িয়া জেলার অন্তর্গত বাঞ্ছারামপুর উপজেলার একটি ইউনিয়ন।

## আয়তন
ফরদাবাদ ইউনিয়নের আয়তন ৩,২৯৬ একর (১৩.৩৪ বর্গ কিলোমিটার)।

## জনসংখ্যার উপাত্ত
২০১১ সালের আদমশুমারি অনুযায়ী ফরদাবাদ ইউনিয়নের মোট জনসংখ্যা ২১,৯৫২ জন। এর মধ্যে পুরুষ ১০,২৩২ জন এবং মহিলা ১১,৭২০ জন। মোট পরিবার ৪,৩৩৯টি। জনসংখ্যার ঘনত্ব প্রতি বর্গ কিলোমিটারে প্রায় ১,৬৪৬ জন।

## ইতিহাস
ফরদাবাদ ইউনিয়ন পূর্বে রূপসদী পূর্ব ইউনিয়ন নামে পরিচিত ছিল।

## অবস্থান ও সীমানা
বাঞ্ছারামপুর উপজেলার দক্ষিণ-পূর্বাংশে ফরদাবাদ ইউনিয়নের অবস্থান। এ ইউনিয়নের পশ্চিমে ছলিমাবাদ ইউনিয়ন ও রূপসদী ইউনিয়ন; উত্তরে ছয়ফুল্লাকান্দি ইউনিয়ন ও দড়িকান্দি ইউনিয়ন; পূর্বে নবীনগর উপজেলার রতনপুর ইউনিয়ন, কুমিল্লা জেলার মুরাদনগর উপজেলার শ্রীকাইল ইউনিয়ন ও রামচন্দ্রপুর উত্তর ইউনিয়ন এবং দক্ষিণে কুমিল্লা জেলার হোমনা উপজেলার চান্দেরচর ইউনিয়ন অবস্থিত।

## প্রশাসনিক কাঠামো
ফরদাবাদ ইউনিয়ন বাঞ্ছারামপুর উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম বাঞ্ছারামপুর থানার আওতাধীন। এটি জাতীয় সংসদের ২৪৮নং নির্বাচনী এলাকা ব্রাহ্মণবাড়িয়া-৬ এর অংশ।

## শিক্ষা ব্যবস্থা
২০১১ সালের আদমশুমারি অনুযায়ী ফরদাবাদ ইউনিয়নের সাক্ষরতার হার ৭০.৮%।

### শিক্ষা প্রতিষ্ঠান
ডঃরওশন আলম কলেজ।
মাদ্রাসা আকবর আল উলুম আলিম ফাজিল মাদ্রাসা। 
দুটি উচ্চবিদ্যালয়ের কার্যকর্ম পরিচালিত হয়।
এবং পাঁচটি সরকারি প্রাথমিক বিদ্যালয় এবং বেসরকারি দুইটি প্রাথমিক বিদ্যালয় রয়েছে ।
২৬ মাদ্রাসা নিয়ে গ্রামটি ইসলামের শিক্ষা দিয়ে আসছে গত কয়েক দশক ধরে।

## যোগাযোগ ব্যবস্থা
সড়ক ও নৌপথ।

## হাট-বাজার
ফরদাবাদ গ্রামে দুটি বাজার রয়েছে। দুটি বাজারই তিতাস নদীর তীরে অবস্থিত। একটি শান্তি বাজার, অপরটি রবির বাজার। এর মধ্যে শান্তি বাজার সপ্তাহে একবার বসে কাঠের বাজার হিসেবে।

## দর্শনীয় স্থান

## জনপ্রতিনিধি

## আরও দেখুন
* বাঞ্ছারামপুর উপজেলা
* বাঞ্ছারামপুর থানা
* ব্রাহ্মণবাড়িয়া জেলা

## তথ্যসূত্র

## বহিঃসংযোগ

বিষয়শ্রেণী:বাঞ্ছারামপুর উপজেলার ইউনিয়ন
ছলিমাবাদ ইউনিয়ন

**ছলিমাবাদ** বাংলাদেশের ব্রাহ্মণবাড়িয়া জেলার অন্তর্গত বাঞ্ছারামপুর উপজেলার একটি ইউনিয়ন।

## আয়তন
ছলিমাবাদ ইউনিয়নের আয়তন ৬,২৩০ একর (২৫.২১ বর্গ কিলোমিটার)।

## জনসংখ্যার উপাত্ত
২০১১ সালের আদমশুমারি অনুযায়ী ছলিমাবাদ ইউনিয়নের মোট জনসংখ্যা ৩২,৩১৬ জন। এর মধ্যে পুরুষ ১৫,০০২ জন এবং মহিলা ১৭,৩১৪ জন। মোট পরিবার ৬,৩২৮টি। জনসংখ্যার ঘনত্ব প্রতি বর্গ কিলোমিটারে প্রায় ১,২৮২ জন।

## ইতিহাস

## অবস্থান ও সীমানা
বাঞ্ছারামপুর উপজেলার দক্ষিণাংশে ছলিমাবাদ ইউনিয়নের অবস্থান। এ ইউনিয়নের পশ্চিমে বাঞ্ছারামপুর পৌরসভা; উত্তরে দরিয়াদৌলত ইউনিয়ন, ছয়ফুল্লাকান্দি ইউনিয়ন ও রূপসদী ইউনিয়ন; পূর্বে ফরদাবাদ ইউনিয়ন এবং দক্ষিণে কুমিল্লা জেলার হোমনা উপজেলার চান্দেরচর ইউনিয়ন ও দুলালপুর ইউনিয়ন অবস্থিত।

## প্রশাসনিক কাঠামো
ছলিমাবাদ ইউনিয়ন বাঞ্ছারামপুর উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম বাঞ্ছারামপুর থানার আওতাধীন। এটি জাতীয় সংসদের ২৪৮নং নির্বাচনী এলাকা ব্রাহ্মণবাড়িয়া-৬ এর অংশ।

## শিক্ষা ব্যবস্থা
২০১১ সালের আদমশুমারি অনুযায়ী ছলিমাবাদ ইউনিয়নের সাক্ষরতার হার ৩৬.৮%।

### শিক্ষা প্রতিষ্ঠান

## যোগাযোগ ব্যবস্থা

## খাল ও নদী
ছলিমাবাদ ইউনিয়নের উপর দিয়ে বয়ে চলেছে মিরপুর খাল।

## হাট-বাজার
ছলিমাবাদ ইউনিয়নের প্রধান প্রধান হাট-বাজারগুলো হল মিরপুর বাজার, ছলিমাবাদ বাজার, বটতলা বাজার এবং হোগলাকান্দা বাজার।

## দর্শনীয় স্থান

## জনপ্রতিনিধি
* বর্তমান চেয়ারম্যান:মোঃ জালাল মিয়া (বিনা প্রতিদ্বন্দ্বিতায়)

## আরও দেখুন
* বাঞ্ছারামপুর উপজেলা
* বাঞ্ছারামপুর থানা
* ব্রাহ্মণবাড়িয়া জেলা

## তথ্যসূত্র

## বহিঃসংযোগ

বিষয়শ্রেণী:বাঞ্ছারামপুর উপজেলার ইউনিয়ন
নেপালি একদিনের আন্তর্জাতিক ক্রিকেটারদের তালিকা

একদিনের আন্তর্জাতিক বা ওডিআই হচ্ছে দুইটি দেশের প্রতিনিধিত্বকারী দলের মধ্যে অনুষ্ঠিত আন্তর্জাতিক ক্রিকেট খেলা, যাদের প্রত্যেকেই আন্তর্জাতিক ক্রিকেট কাউন্সিল (আইসিসি) কর্তৃক নির্ধারিত ক্রিকেটে দলের মানদণ্ড ওডিআই মর্যাদা থাকতে হবে। ওডিআইয়ের খেলাটি টেস্ট খেলার চেয়ে ভিন্ন, এখানে প্রতিটি দলের জন্য ওভারের সংখ্যা থাকে সীমিত, এবং প্রতিটি দল কেবল একটি ইনিংসই খেলতে পারে। ২০১৮ ক্রিকেট বিশ্বকাপ বাছাইপর্ব প্রতিযোগিতায় সফলতার জন্য ২০১৮ সালে নেপালকে ওডিআই মর্যাদা প্রদান করা হয়। ২০১৮ সালের ১ আগস্ট নেদারল্যান্ডস জাতীয় ক্রিকেট দলের সাথে নেপাল তাদের প্রথম ওডিআই ম্যাচটি খেলে।

এখানে তালিকাটি সাজানো হয়েছে প্রতিটি খেলোয়াড়ের ওডিআই ক্রিকেটে প্রথম অংশ গ্রহণের ক্রম অনুসারে। যদি একই খেলায় একাধিক খেলোয়াড় অভিষেক করে থাকে তাহলে তাদের নামের বর্ণানুসারে ক্রম তৈরী করা হয়েছে।

## সহায়ক শব্দ

## খেলোয়াড়দের তালিকা
:*পরিসংখ্যানটি ২৮ জানুয়ারী ২০১৯ তারিখে সংযুক্ত আরব আমিরাতের সাথে খেলা সর্বশেষ ওডিআই ম্যাচ পর্যন্ত সঠিক।*

## আরও দেখুন
*নেপাল টুয়েন্টি২০ আন্তর্জাতিক ক্রিকেটারদের তালিকা

## তথ্যসূত্র

*

ওডিআই
নেপাল ওডিআই
বিষয়শ্রেণী:নেপালি ক্রিকেটার
অভিনয় নিয়ন্ত্রণ আইন, ১৮৭৬

**অভিনয় নিয়ন্ত্রণ আইন, ১৮৭৬** হলো ব্রিটিশ ভারতে স্থানীয় জনগোষ্ঠীর শিল্পচর্চার মাধ্যমে পরাধীনতা ও উপনিবেশিক শাসকদের প্রতি প্রতিবাদ প্রতিরোধের জন্য তৎকালীন সরকার কর্তৃক প্রবর্তিত একটি নিবর্তনমূলক পদক্ষেপ। এই আইনটি অদ্যাবধি ভারতবর্ষের বহু স্থানে বলবত্ রয়েছে।

## উদ্দেশ্য
এই আইন-প্রণয়নের উদ্দেশ্য ছিল নিম্নরূপঃ
# নাটকের মধ্য দিয়ে জনগণের মধ্যে যে দেশাত্মবোধ ও জাতীয়তাবোধের বিস্তার ঘটছিল তা বন্ধ করা;
# ব্রিটিশ সরকারের জনপ্রিয়তা ও ভাবমূর্তি রক্ষা করা;
# যে-কোনো রাজনীতি বিষয়ক নাটক ও অভিনয় নিয়ন্ত্রিত করা।

## আরও দেখুন
* স্যার রিচার্ড টেম্পল।

## তথ্যসূত্র

বিষয়শ্রেণী:১৮৭৬-এ প্রতিষ্ঠিত
বিষয়শ্রেণী:আইন
উজানচর ইউনিয়ন, বাঞ্ছারামপুর

**উজানচর** বাংলাদেশের ব্রাহ্মণবাড়িয়া জেলার অন্তর্গত বাঞ্ছারামপুর উপজেলার একটি ইউনিয়ন।

## আয়তন
উজানচর ইউনিয়নের আয়তন ৩,২০৮ একর (১২.৯৮ বর্গ কিলোমিটার)।

## জনসংখ্যার উপাত্ত
২০১১ সালের আদমশুমারি অনুযায়ী উজানচর ইউনিয়নের মোট জনসংখ্যা ২০,৬৩৫ জন। এর মধ্যে পুরুষ ৯,৬৩৮ জন এবং মহিলা ১০,৯৯৭ জন। মোট পরিবার ৪,০৮১টি। জনসংখ্যার ঘনত্ব প্রতি বর্গ কিলোমিটারে প্রায় ১,৫৮৯ জন।

## ইতিহাস
উজানচর ইউনিয়ন পূর্বে উজানচর পূর্ব ইউনিয়ন নামে পরিচিত ছিল।

## অবস্থান ও সীমানা
বাঞ্ছারামপুর উপজেলার সর্ব-দক্ষিণে উজানচর ইউনিয়নের অবস্থান। এ ইউনিয়নের উত্তরে বাঞ্ছারামপুর পৌরসভা ও বাঞ্ছারামপুর ইউনিয়ন; পশ্চিমে মানিকপুর ইউনিয়ন, মেঘনা নদী ও নারায়ণগঞ্জ জেলার আড়াইহাজার উপজেলার কালাপাহাড়িয়া ইউনিয়ন; দক্ষিণে কুমিল্লা জেলার হোমনা পৌরসভা এবং পূর্বে তিতাস নদী, কুমিল্লা জেলার হোমনা উপজেলার ঘাগুটিয়া ইউনিয়ন ও দুলালপুর ইউনিয়ন অবস্থিত।

## প্রশাসনিক কাঠামো
উজানচর ইউনিয়ন বাঞ্ছারামপুর উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম বাঞ্ছারামপুর থানার আওতাধীন। এটি জাতীয় সংসদের ২৪৮নং নির্বাচনী এলাকা ব্রাহ্মণবাড়িয়া-৬ এর অংশ।

## শিক্ষা ব্যবস্থা
২০১১ সালের আদমশুমারি অনুযায়ী উজানচর ইউনিয়নের সাক্ষরতার হার ৩৫.১%।

## আরও দেখুন
* বাঞ্ছারামপুর উপজেলা
* বাঞ্ছারামপুর থানা
* ব্রাহ্মণবাড়িয়া জেলা

## তথ্যসূত্র

## বহিঃসংযোগ

বিষয়শ্রেণী:বাঞ্ছারামপুর উপজেলার ইউনিয়ন
ছোট বনগ্রাম জমিদার বাড়ি

**ছোট বনগ্রাম জমিদার বাড়ি** অন্যনাম **মহারাজপুর জমিদার বাড়ি [[বাংলাদেশ]] এর [[গোপালগঞ্জ জেলা]]র [[মুকসুদপুর উপজেলা]]র ছোট বনগ্রাম গ্রামে অবস্থিত এক ঐতিহাসিক [[জমিদার বাড়ি]]। স্থানীয়দের কাছে এটি **ভূঁইয়া বাড়ি''' নামেও বেশ পরিচিত।

## ইতিহাস
জমিদার রজত দৌলত ভৌমিক আনুমানিক ১৬০০ খ্রিস্টাব্দের মাঝামাঝিতে প্রায় দশ হাজার বিঘা জায়গা জুড়ে জমিদারি বাড়িটি নির্মাণ করেন। জমিদার বাড়িটির প্রবেশদ্বারে কালের স্বাক্ষী হয়ে দাঁড়িয়ে আছে সুবিশাল স্বরসতী মন্দির। যে স্বরসতী মন্দিরের নামকরণ হয়েছে জমিদার রজত দৌলত ভৌমিক এর উত্তরসূরী স্বরসতীর নাম অনুসারে। যাদের বংশ ইতিহাস ঘেটে জানা যায়। জমিদার রজত দৌলত ভৌমিক কোথাও যেতে জনশ্রুতি মতে তার দুই সুবিশাল ময়ূরপঙ্কী সাম্পান নৌকা ব্যবহার করতেন। এজন্য ছোট বনগ্রাম জমিদার বাড়ি অথবা মহারাজপুর জমিদার বাড়ির উত্তর পশ্চিম প্রান্তে জমিদারি বাড়িটির কোল ঘেষে রয়েছে একটি সাম্পান নৌকা ঘাট।  যেখান থেকে সাম্পানে চড়ে জমিদার রজত দৌলত ভৌমিক দেশ বিদেশ ঘুরতে যেতেন।

## অবকাঠামো
বর্তমান ছোট বনগ্রাম জমিদার বাড়ি সকলের কাছেই কমবেশি পরিচিত। বর্তমানে কতগুলো ভাংগা ও পরিত্যক্ত দালান কোটা রয়েছে।

## বর্তমান অবস্থা
বর্তমানে জমিদার বাড়িটির কিছু অংশ পরিত্যক্ত অবস্থায় আছে এবং কিছু অংশে সংস্কার কাজ করে স্থানীয় প্রতাপশালী লোকজন সেখানে বসবাস করছে। এদেশ থেকে জমিদারি প্রথা বিলুপ্তির পর থেকে জমিদারি বাড়িটি তার পূর্বের জৌলুশ হারিয়ে এখন জরাজীর্ণ পুরনো জমিদারি বাড়ির স্মৃতি চিহ্ন বহন করছে। এখানে প্রতিদিন দেশের বিভিন্ন অঞ্চল থেকে ভ্রমণ পিপাসু পর্যটক তাদের চিত্তবিনোদন এর উৎস হিসেবে জমিদার বাড়িটি দর্শন করে এবং এর ঐতিহাসিক কাহিনি সম্পর্কে জানতে পারে। 

## তথ্যসূত্র

বিষয়শ্রেণী:গোপালগঞ্জ জেলার দর্শনীয় স্থান
বিষয়শ্রেণী:গোপালগঞ্জ জেলার প্রত্নতাত্ত্বিক স্থাপনা
বিষয়শ্রেণী:ঐতিহাসিক স্থান
নুরুল আলম চৌধুরী

**নুরুল আলম চৌধুরী** একজন বাংলাদেশি রাজনীতিবিদ, কূটনীতিক ও মুক্তিযোদ্ধা ছিলেন। তিনি জাতীয় সংসদে দুইবার সাংসদ হিসেবে নির্বাচিত হয়েছিলেন। ২০১০ সালে তাকে ওমানে বাংলাদেশি রাষ্ট্রদূত হিসেবে নিযুক্ত করা হয়েছিল। এছাড়া, তিনি রূপালী ব্যাংকের পরিচালক হিসেবে নিযুক্ত হয়েছিলেন।

## প্রারম্ভিক জীবন ও শিক্ষা
নুরুল আলম চৌধুরী ১৯৪৫ সালের মে মাসের ২১ তারিখে চট্টগ্রাম জেলার ফটিকছড়ি উপজেলার লেলাং ইউনিয়নের গোপালঘাটা গ্রামে জন্মগ্রহণ করেন। তার পিতার নাম মতিউর রহমান চৌধুরী ও মাতার নাম ওয়াইজুন্নেছা চৌধুরী।

নুরুল আলম চৌধুরী ১৯৬১ সরকারি মুসলিম উচ্চ বিদ্যালয় থেকে এসএসসি পাশ করার পর চট্টগ্রাম কলেজে ভর্তি হন। এরপর ১৯৬৪ সালে তিনি চট্টগ্রাম বিশ্ববিদ্যালয়ের ইতিহাস বিভাগে ভর্তি হন। তিনি ছিলেন চট্টগ্রাম বিশ্ববিদ্যালয়ের প্রথম ব্যাচের ছাত্র। তিনি ছাত্রলীগের চট্টগ্রাম বিশ্ববিদ্যালয় শাখার প্রতিষ্ঠাতা সাধারণ সম্পাদক ছিলেন। ১৯৬৯ সালে তিনি সেখান থেকে এমএ পাস করেন।

## কর্মজীবন
হামিদুর রহমান শিক্ষা কমিশনের বিরুদ্ধে প্রতিবাদে অংশ নেওয়ায় জেল খাটতে হয়েছিল তাকে। পরে তিনি মুক্তি পান।

নুরুল আলম চৌধুরী এমএ পাস করার পর ফতেহাবাদ কলেজে কিছুদিন অবৈতনিক শিক্ষক হিসেবে শিক্ষকতা করেছিলেন। ১৯৭১ সালে মুক্তিযুদ্ধে অংশ নিয়েছিলেন তিনি। তিনি ভারতের বাগাফা ক্যাম্প থেকে প্রশিক্ষণ লাভ করেছিলেন।

তিনি ১৯৭৩ সালে বিসিএস পরীক্ষায় উত্তীর্ণ হলেও সরকারি চাকরিতে যোগদানের পরিবর্তে বঙ্গবন্ধুর পরামর্শে রাজনীতিতে যোগদান করেন। ১৯৭৩ সালে ২৭ বছর বয়সে তিনি চট্টগ্রাম-৪ এর সাংসদ হিসেবে নির্বাচিত হন। তিনি ছিলেন প্রথম জাতীয় সংসদের সর্বকনিষ্ঠ সাংসদ।

১৯৭৫ সালে বঙ্গবন্ধু হত্যাকাণ্ডের প্রতিবাদ করার পর তাকে কারান্তরীণ করা হয়েছিল। এরপর, ১৯৮৬ সালে তিনি আবারো  চট্টগ্রাম-৪ এর সাংসদ হিসেবে নির্বাচিত হন। ১৯৯৭ সালে তিনি রূপালী ব্যাংকের পরিচালক হিসেবে নিযুক্ত হন। ২০১০ সালে তিনি ওমানে বাংলাদেশি রাষ্ট্রদূত হিসেবে নিযুক্ত হন। তিনি চট্টগ্রাম  বিশ্ববিদ্যালয় রেজিস্টারড গ্রাজুয়েট সমিতির চেয়ারম্যান ছিলেন। এছাড়া তিনি বাংলাদেশ রেডক্রিসেন্ট সোসাইটি, চট্টগ্রাম প্রেস ক্লাবের আজীবন দাতা সদস্য, ঢাকাস্থ চট্টগ্রাম সমিতি, পরিবার পরিকল্পনা সমিতিসহ চট্টগ্রাম ও ফটিকছড়ির বিভিন্ন শিক্ষা, ধর্মীয় ও সামাজিক সংগঠনের সাথে জড়িত ছিলেন।

## ব্যক্তিগত জীবন
তিনি রোজী আলমের সাথে বিবাহবন্ধনে আবদ্ধ হয়েছিলেন। তাদের দুই পুত্র ও এক কন্যা ছিল।

## মৃত্যু
নুরুল আলম চৌধুরী ২০১৯ সালের ২৭ জানুয়ারি ৭৩ বছর বয়সে চট্টগ্রামের পার্কভিউ হাসপাতালে মৃত্যুবরণ করেন।

## তথ্যসূত্র

বিষয়শ্রেণী:২০১৯-এ মৃত্যু
বিষয়শ্রেণী:বাঙালি রাজনীতিবিদ
বিষয়শ্রেণী:চট্টগ্রাম জেলার রাজনীতিবিদ
বিষয়শ্রেণী:প্রথম জাতীয় সংসদ সদস্য
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:বাংলাদেশী কূটনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:১৯৪৫-এ জন্ম
বিষয়শ্রেণী:গভর্নমেন্ট মুসলিম হাই স্কুল, চট্টগ্রামের প্রাক্তন শিক্ষার্থী
বিষয়শ্রেণী:চট্টগ্রাম কলেজের প্রাক্তন শিক্ষার্থী
বিষয়শ্রেণী:ওমানে বাংলাদেশের রাষ্ট্রদূত
আবুল হাসনাত আব্দুল হাই

**আবুল হাসনাত আব্দুল হাই** (অজানা – ১২ অক্টোবর ২০১০) বাংলাদেশের একজন রাজনীতিবিদ। তিনি তৎকালীন সিলেট-৪, সিলেট-৫ ও সুনামগঞ্জ-৫ আসনের সংসদ সদস্য ছিলেন।

## প্রাথমিক জীবন
আবুল হাসনাত আব্দুল হাই তৎকালীন সিলেট জেলার সুনামগঞ্জ মহকুমার ছাতক থানাধীন ভাতগাঁও গ্রামের একটি সম্ভ্রান্ত মুসলিম পরিবারে জন্মগ্রহণ করেন। পিতা মৌলভী আব্দুল ওয়াহিদ ও মাতা মাহেবুন নেছা । তার বড় ভাই মৃত আব্দুল হক ছিলেন রাজনীতিবিদ ও স্বাধীনতা যুদ্ধের সংগঠক।

## রাজনৈতিক জীবন
আব্দুল হাই ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন।

তিনি ১৯৭৩ সালের প্রথম জাতীয় সংসদ নির্বাচনে তিনি স্বতন্ত্র প্রার্থী হিসেবে তৎকালীন সিলেট-৪ আসন থেকে সংসদ স দস্য নির্বাচিত হন।

১৯৭৯ সালের দ্বিতীয় জাতীয় সংসদ নির্বাচনে স্বতন্ত্রপ্রার্থী হিসেবে তিনি তৎকালীন সিলেট-৫ আসন থেকে সংসদ সদস্য নির্বাচিত হন।

জাতীয় পার্টিতে যোগদিয়ে তিনি ১৯৮৬ সালে তৃতীয় জাতীয় সংসদ নির্বাচনে জাতীয় পার্টির প্রার্থী হিসাবে সুনামগঞ্জ-৫ থেকে সংসদ সদস্য নির্বাচিত হয়েছিলেন।

## মৃত্যু
আবুল হাসনাত আব্দুল হাই ১২ অক্টোবর ২০১০ মঙ্গলবার সন্ধা সাড়ে সাতটায় বার্ধক্যজনিত কারণে তিনি সুনামগঞ্জ শহরের পুরনো বাস স্টেশনের বাসায় মৃত্যুবরণ করেন।

## তথ্যসূত্র

বিষয়শ্রেণী:সুনামগঞ্জ জেলার রাজনীতিবিদ
বিষয়শ্রেণী:প্রথম জাতীয় সংসদ সদস্য
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:২০১০-এ মৃত্যু
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:জন্মের বছর অনুপস্থিত
বিষয়শ্রেণী:জাতীয় পার্টি (এরশাদ) এর রাজনীতিবিদ
গদখালী ইউনিয়ন

**গদখালী ইউনিয়ন** বাংলাদেশের যশোর জেলার ঝিকরগাছা উপজেলার অন্তর্ভুক্ত একটি ইউনিয়ন। এই ইউনিয়ন বাণিজ্যিকভাবে ফুল চাষের জন্য বিখ্যাত।
----------------------------------------------------------------------------

এই ইউনিয়ন বাণিজ্যিকভাবে ফুল চাষের জন্য বিখ্যাত

১৯৮২ সালে প্রথম বাণিজ্যিক চাষ শুরু। বর্তমানে দেশের মোট ফুলের ৮০% উৎপাদিত হয় গদখালীতে। যা থেকে বছরে আয় হচ্ছে প্রায় ৫'শ কোটি টাকা। সীমিত পরিসরে রপ্তানিও হয়ে থাকে। ডিসেম্বর-জানুয়ারিতে উৎপাদন বেশি। আর ফেব্রুয়ারিতে বিক্রয় বেশি। এখানে ছয় হাজার চাষী এবং প্রায় ৫০ হাজার লোক সরাসরি ফুল চাষের সাথে জড়িত।

## তথ্যসূত্র

বিষয়শ্রেণী:ঝিকরগাছা উপজেলার ইউনিয়ন
রবিউল ইসলাম জীবন

**রবিউল ইসলাম জীবন** একজন বাংলাদেশী গীতিকার ও সাংবাদিক। তার লেখা প্রায় এক হাজার গান প্রকাশিত হয়েছে। তিনি শ্রেষ্ঠ গীতিকার বিভাগে জাতীয় চলচ্চিত্র পুরস্কার (২০২২) অর্জন করেন। এছাড়াও শ্রেষ্ঠ গীতিকার হিসাবে তিনবার *[[সিটিসেল-চ্যানেল আই মিউজিক অ্যাওয়ার্ডস|চ্যানেল আই মিউজিক অ্যাওয়ার্ড]]* পেয়েছেন।

## প্রাথমিক জীবন এবং শিক্ষা

রবিউল ইসলাম জীবনের জন্ম নোয়াখালী জেলার বেগমগঞ্জ থানার হাজীপুর গ্রামে। তার পিতার নাম তাজুল ইসলাম (প্রয়াত); মা আমেনা খাতুন। তিন ভাই বোনের মধ্যে তিনি দ্বিতীয়।

## পেশা
চট্টগ্রাম কমার্স কলেজের ছাত্র থাকাকালীন সময় (২০০২) থেকেই গান রচনা শুরু করেছিলেন।  ২০০৪ সালে সরকারী তিতুমীর কলেজে ভর্তি হন। ২০০৬ সালের ডিসেম্বরে প্রকাশিত জনপ্রিয় গায়ক আসিফ আকবরের ‘হৃদয়ে-রক্তক্ষরণ’ অ্যালবামে দুটি গান লেখার মাধ্যমে গীতিকার হিসেবে তার আত্মপ্রকাশ।  দেশের বিভিন্ন প্রজন্মের অনেক জনপ্রিয় শিল্পী তার লেখা গানে কণ্ঠ দিয়েছেন। তার মধ্যে উল্লেখযোগ্য রুনা লায়লা, সাবিনা ইয়াসমিন, কুমার বিশ্বজিৎ, ফেরদৌস ওয়াহিদ, আইয়ুব বাচ্চু, শাফিন আহমেদ, বাপ্পা মজুমদার, পার্থ বড়ুয়া, ডলি সায়ন্তনী, বেবী নাজনীন, ফাহমিদা নবী, সামিনা চৌধুরী, এসআই টুটুল, আসিফ আকবর, বালাম, শফিক তুহিন, আঁখি আলমগীর, তপু, মিলা ইসলাম, ন্যান্সি, কনা, কানিজ সুবর্ণা, এলিটা, আরফিন রুমি, হৃদয় খান, ইমরান মাহমুদুল, বেলাল খান, কোনাল, তাহসান, মিনার, তানজীব সারোয়ার, লুইপা, পড়শী, আতিয়া আনিসা, ঐশী, লিজা, ইবরার টিপু, কাজী শুভ, আলম আরা মিনু, পূজা, জুয়েল মোর্শেদ, নাউমি, নোলক বাবু, সালমা প্রমুখ।

বলিউড ও কলকাতায় জনপ্রিয় বেশ কয়েকজন ভারতীয় শিল্পী তার লেখা গানে কণ্ঠ দিয়েছেন। তার মধ্যে উল্লেখযোগ্য- জুবিন নটিয়াল, পাপন, মোহাম্মদ ইরফান, শুভমিতা ব্যানার্জি, ইমন চক্রবর্তী, রুপম ইসলাম, রূপঙ্কর বাগচী, আকাশ সেন প্রমুখ। 

## উল্লেখযোগ্য গান (অডিও-ভিডিও)

## চলচ্চিত্রের গান

## সিরিয়ালের টাইটেল

## স্টুডিও অ্যালবাম

## ইপি অ্যালবাম

## পুরস্কার

*

## তথ্যসূত্র

## বহিঃসংযোগ

* 

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:নোয়াখালী জেলার ব্যক্তি
বিষয়শ্রেণী:বাংলাদেশী সাংবাদিক
বিষয়শ্রেণী:বাংলাদেশী গীতিকার
বিষয়শ্রেণী:বাংলাদেশী সুরকার
বিষয়শ্রেণী:বাংলাদেশী পুরুষ সঙ্গীতজ্ঞ
বিষয়শ্রেণী:জীবিত ব্যক্তি
খলিলুর রহমান বাবর

**খলিলুর রহমান বাবর** (৩ ফেব্রুয়ারি ১৯৫২ – ২৬ আগস্ট ২০১৯) একজন বাংলাদেশি চলচ্চিত্র অভিনেতা ছিলেন যিনি তিন শতাধিক চলচ্চিত্রে অভিনয় করেছিলেন। তিনি মূলত চলচ্চিত্রে খল চরিত্রে অভিনয়ের জন্য পরিচিত।

## জীবনী
খলিলুর রহমান বাবর ১৯৫২ সালের ৩ ফেব্রুয়ারি ঢাকার গেণ্ডারিয়ায় জন্মগ্রহণ করেন। আমজাদ হোসেনের *বাংলার মুখ* চলচ্চিত্রের মাধ্যমে তার চলচ্চিত্রাঙ্গনে অভিষেক ঘটে। তবে *[[রংবাজ (১৯৭৩-এর চলচ্চিত্র)|রংবাজ]]* এর মাধ্যমে খল চরিত্রে অভিষেক ঘটে তার। তার অভিনীত সর্বশেষ চলচ্চিত্র *তের গুণ্ডা এক পাণ্ডা*।

চলচ্চিত্রে অভিনয়ের পাশাপাশি তিনি *দাগী* শিরোনামের একটি চলচ্চিত্র প্রযোজনা করেছিলেন। এছাড়া তিনি *দয়াবান*, *দাগী*, *দাদাভাই* এর মত চলচ্চিত্র পরিচালনা করেছেন।

খলিলুর রহমান বাবর ২০১৯ সালের ২৬ আগস্ট ৬৭ বছর বয়সে মৃত্যুবরণ করেন।
## তথ্যসূত্র

বিষয়শ্রেণী:১৯৫২-এ জন্ম
বিষয়শ্রেণী:২০১৯-এ মৃত্যু
বিষয়শ্রেণী:ঢাকার ব্যক্তি
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:বাংলাদেশী চলচ্চিত্র পরিচালক
বিষয়শ্রেণী:বাংলাদেশী চলচ্চিত্র প্রযোজক
বিষয়শ্রেণী:ঢাকা জেলার ব্যক্তি
নেপাল টুয়েন্টি২০ আন্তর্জাতিক ক্রিকেটারদের তালিকা

এটি **নেপাল টুয়েন্টি২০ আন্তর্জাতিক ক্রিকেটারদের তালিকা**। টুয়েন্টি২০ আন্তর্জাতিক খেলা হচ্ছে একটি আন্তর্জাতিক ক্রিকেট খেলা যা দুটি প্রতিনিধিত্বকারী দলের মধ্যে হয়ে থাকে, যাদের উভয় দলের আন্তর্জাতিক ক্রিকেট কাউন্সিল (আইসিসি) কর্তৃক নির্ধারিত টুয়েন্টি২০ আন্তর্জাতিক (টি২০আই) মর্যাদা থাকতে হবে। টুয়েন্টি২০ আন্তর্জাতিক খেলাটি নিয়ন্ত্রিত হয়ে থাকেন টুয়েন্টি২০ ক্রিকেট আইনে এবং এটিই হচ্ছে ক্রিকেটের সংক্ষিপ্ত একটি সংস্করণ। এ সংস্করণের প্রথম খেলাটি অনুষ্ঠিত হয়েছিল ১৭ ফেব্রুয়ারি ২০০৫ সালে অস্ট্রেলিয়া ও নিউজিল্যান্ড দলের মধ্যে। ২০১৪ আইসিসি বিশ্ব টুয়েন্টি২০ প্রতিযোগিতার অংশ হিসাবে নেপাল জাতীয় ক্রিকেট দল তাদের প্রথম টি২০আই ম্যাচটি খেলে ১৬ মার্চ ২০১৪, হংকং জাতীয় ক্রিকেট দলের বিপক্ষে, এবং ৮০ রানে বিজয়ী হয়।

যে সকল নেপালী ক্রিকেটার কেবল মাত্র একটি টি২০আই খেলেছে তাদেরকেও এই তালিকায় অন্তর্ভুক্ত করা হয়েছে। তালিকাটি প্রতিটি খেলোয়াড়ের প্রথম টি২০ ক্যাপ অর্জনের ভিত্তিতে সাজানো হয়েছে। যদি একই ম্যাচে একাধিক খেলোয়াড় তাদের প্রথম টি২০ ক্যাপটি জিতে থাকেন তাহলে তাদেরকে নামের বর্ণানুসারে সাজানো হয়েছে।

## সহায়ক শব্দ

## খেলোয়াড়দের তালিকা

:*পরিসংখ্যানটি ২৮ জুলাই ২০১৯ [[সিঙ্গাপুর জাতীয় ক্রিকেট দল|সিঙ্গাপুরের]] সাথে খেলা টি২০আই পর্যন্ত সঠিক।*

## টীকা

## আরো দেখুন
*List of Nepal Twenty20 International records
*নেপাল ওডিআই ক্রিকেটারদের তালিকা
*List of Nepalese First-class cricketers
*List of Nepalese List A cricketers
*List of Nepalese Twenty20 cricketers

## তথ্যসূত্র

*

টি২০আই
নেপাল
বিষয়শ্রেণী:নেপালি ক্রিকেটার
হায়রে কপাল মন্দ চোখ থাকিতে অন্ধ

**"হায়রে কপাল মন্দ চোখ থাকিতে অন্ধ"** বাংলা ভাষায় রচিত একটি চলচ্চিত্র সঙ্গীত। ১৯৭৮ সালে জাতীয় চলচ্চিত্র পুরস্কার প্রাপ্ত বাংলাদেশী চলচ্চিত্র গোলাপী এখন ট্রেনে ছায়াছবির জনপ্রিয় গান গুলির একটি। আলাউদ্দিন আলীর সুরে সাবিনা ইয়াসমিন এই গানে কণ্ঠ দেন। ছায়াছবির নির্মাতা আমজাদ হোসেন এই গানের গীতিকার ছিলেন। চলচ্চিত্রে এই গানের চিত্রায়ণে ঠোঁট মিলিয়েছেন প্রখ্যাত অভিনয় শিল্পী ববিতা ও আনোয়ারা জামাল। এই গানের চিত্রায়ণ চলমান ট্রেনে করা হয়েছিল। সম্প্রচার টেলিভিশনের যুগে প্রবেশের পর এই গান অনেক রিয়েলিটি শোতে পরিবেশিত হয়েছে। জনপ্রিয়তার স্বীকৃতি স্বরূপ এই গানের প্রথম কলি বাংলা ভাষায় প্রবচন হিসেবে বিভিন্ন বক্তৃতা ও প্রবন্ধে ব্যবহার হয়ে আসছে (উদাহরণ ১, উদাহরণ ২)।  এই গানটি ছাড়াও ঐ চলচ্চিত্রের "আছেন আমার মোক্তার আছেন আমার ব্যারিস্টার" গানটি শ্রোতাদের মধ্যে এখনো জনপ্রিয়।

## পটভূমি
ছায়াছবির নির্মাতা ও পরিচালক আমজাদ হোসেন প্রথমত এই ছবির গীতিকার হিসেবে গাজী মাজহারুল আনোয়ার, তাহেরা হক, মনিরুজ্জামান মনির ও মোহাম্মদ রফিকুজ্জামানের গান নির্বাচন করেন। ছায়াছবির চিত্রায়ণ করতে রেলগাড়ি যোগে ছবির কলাকুশলীদের নিয়ে ঢাকা থেকে জামালপুর যাওয়ার সময় আমজাদ হোসেন নিজেই এই গান লিখেন এবং পরবর্তীতে গান রেকর্ডের পর এই চলচ্চিত্রে ব্যবহার করেন।

## মুক্তি
সঙ্গীতটি ১৯৭৮ সালে সঙ্গীত প্রকাশনী *সুর ঝংকার* হতে গ্রামোফোন ভাইনাল রেকর্ড(নং-এসজে ২২১১১৯) আকারে চলচ্চিত্রটির সঙ্গীত এ্যালবামের অংশ হিসেবে মুক্তি পায়। 
## পুরস্কার
গোলাপী এখন ট্রেনে চলচ্চিত্রের জন্য  ১৯৭৯ সালে আলাউদ্দিন আলী *শ্রেষ্ঠ সঙ্গীত পরিচালক*, এই গানের কণ্ঠশিল্পী হিসেবে সাবিনা ইয়াসমিন *শ্রেষ্ঠ গায়িকা* এবং গানের গীতিকার আমজাদ হোসেন *শ্রেষ্ঠ পরিচালক, শ্রেষ্ঠ সংলাপ রচয়িতা -*এর পাশাপাশি *শ্রেষ্ঠ গীতিকার* বিভাগে জাতীয় চলচ্চিত্র পুরস্কার অর্জন করেন।

## আরো দেখুন

* ৪র্থ জাতীয় চলচ্চিত্র পুরস্কার (বাংলাদেশ)
*আছেন আমার মোক্তার আছেন আমার ব্যারিস্টার

## তথ্যসূত্র

### উদাহরণ সূত্র

# প্রথম আলো পত্রিকায় ২০১৫-০৮-০১ তারিখে প্রকাশিত ফারুক ওয়াসিফের নিবন্ধ বিএনপি: ‘হায়রে কপাল মন্দ, চোখ থাকিতে অন্ধ’
# কালের কণ্ঠ পত্রিকায় ২০১৭-০৪-২৬ তারিখে প্রকাশিত আবুল কাশেম ফজলুল হকের নিবন্ধ ‘চোখ থাকিতে অন্ধ হায়রে কপাল মন্দ’

## বহিঃসংযোগ

* 

বিষয়শ্রেণী:বাংলা ভাষার গান
বিষয়শ্রেণী:বাংলা চলচ্চিত্রের গান
বিষয়শ্রেণী:১৯৭৮-এর গান
বিষয়শ্রেণী:আলাউদ্দিন আলী সুরারোপিত চলচ্চিত্র
বিষয়শ্রেণী:বাংলাদেশী সঙ্গীত
মোহন (অভিনেতা)

**মোহন** হচ্ছেন ভারতের একজন সাবেক অভিনেতা যিনি তামিল চলচ্চিত্রে অভিনয় করতেন। তামিল ভাষার চলচ্চিত্রে অভিনয় ছাড়াও তিনি কন্নড়, তেলুগু এবং মালয়ালম ভাষার চলচ্চিত্রেও অভিনয় করতেন যদিও খুব কম করেছেন। তার অভিনয় জীবন শুরু হয়েছিলো একটি কন্নড় ভাষার চলচ্চিত্রের মাধ্যমে যেটির নাম ছিলো *কোকিলা*, এবং এটি ১৯৭৭ সালে মুক্তি পেয়েছিলো। প্রথম চলচ্চিত্র অনুযায়ী বহু মানুষ মোহনকে *কোকিলা মোহন* বলে ডাকতেন কারণ *কোকিলা* চলচ্চিত্রটি দর্শক পছন্দ করেছিলো। মোহন *মাইক মোহন* নামেও কিছুটা পরিচিতি পেয়েছিলেন বিভিন্ন চলচ্চিত্রে গায়কের চরিত্রে অভিনয় করে যে মাইক্রোফোনে গান গায়। ১৯৮২ সালে মোহন ফিল্মফেয়ার পুরস্কার দক্ষিণ পেয়েছিলেন সেরা তামিল চলচ্চিত্র অভিনেতা বিষয়শ্রেণীতে (*পায়ানাঙ্গাল মুড়িভাতিল্লাই* চলচ্চিত্রে অভিনয়ের জন্য)।
## তথ্যসূত্র

## বহিঃসংযোগ
* 

বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:তামিল চলচ্চিত্র অভিনেতা
বিষয়শ্রেণী:কন্নড় চলচ্চিত্র অভিনেতা
বিষয়শ্রেণী:১৯৫৬-এ জন্ম
বিষয়শ্রেণী:ফিল্মফেয়ার পুরস্কার দক্ষিণ বিজয়ী
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:কন্নড় ব্যক্তি
বিষয়শ্রেণী:জীবিত ব্যক্তি
বিষয়শ্রেণী:তেলুগু চলচ্চিত্র অভিনেতা
বিষয়শ্রেণী:মালয়ালম চলচ্চিত্র অভিনেতা
মিত্র (অভিঘাত খাদ)

**মিত্র** হ'ল চন্দ্র পৃষ্ঠের উপরে অবস্থিত একটি অভিঘাত খাদ, যা চাঁদের দূরবর্তী পাশে বৃহতাকার গহ্বর মাচের পশ্চিমের বাইরের চক্রবেড়ের (রিম) সাথে যুক্ত। মিত্রের ঠিক পশ্চিমে ব্রেডিখিন এবং দক্ষিণ-দক্ষিণপূর্বে রয়েছে হেনিয় গহ্বর। **[[শিশির কুমার মিত্র|শিশির কুমার মিত্রের]]** নামানুসারে এই খাদ বা গহ্বরের নামকরণ করা হয়েছে।

এটি একটি বহিরাগত রিমের সাথে ভারীভাবে ক্ষয়প্রাপ্ত গঠন, যা পরবর্তী অভিঘাতগুলি দ্বারা ক্ষতিগ্রস্ত হয়েছে। চক্রবেড়ের (রিম) দক্ষিণ-পূর্ব বরাবর বহি সংযুক্ত উপগ্রহ অভিঘাত খাদ হল মিত্র জে।   চক্রবেড়ের (রিম) প্রান্ত বরাবর বেশ কয়েকটি ছোট ছোট অভিঘাত খাদ রয়েছে এবং মূল রিমটির খুব সামান্যই অক্ষত রয়েছে। মিত্র গহ্বরের অভ্যন্তরে, একটি ছোট গর্ত গহ্বরের তলটির দক্ষিণ-পশ্চিমাঞ্চলীয় অঞ্চল দখল করে এবং একটি ছোট কাপের আকারের গর্ত এই গঠনের উত্তর-পূর্ব প্রান্ত জুড়ে অবস্থান করছে এবং মিত্র গহ্বরের মাঝখানের খুব কাছে অবস্থিত। অবশিষ্ট তলটি কয়েকটি ক্ষুদ্র এবং অতি ক্ষুদ্র অভিঘাত খাদ দ্বারা চিহ্নিত করা হয়।

মিত্রা ডিরিচলেট-জ্যাকসন অববাহিকার মধ্যে অবস্থিত।

## উপগ্রহ খাদ
সম্মেলনের মাধ্যমে এই বৈশিষ্ট্যগুলি মিত্রের নিকটবর্তী গহ্বর মধ্যবিন্দুর পাশে অক্ষর রেখে চাঁদের মানচিত্রে চিহ্নিত করা হয়।

## আরো দেখুন
* বসু (গহ্বর)
* দাস (গহ্বর)

## তথ্যসূত্র

* 
* 
* 
* 
* 
* 
* 
* 
* 
* 
* 
* 

## বহিঃসংযোগ

বিষয়শ্রেণী:চন্দ্রপৃষ্ঠের অভিঘাত খাদ